Ponosni na Islam i Ameriku
Kontroverze oko izgradnje džamije u blizini Nulte tačke u New Yorku su mnoge muslimane u Americi dovele u situaciju da se brane.
Kontroverze oko izgradnje Islamskog centra u blizini mjesta terorističkih napada 2001. u New Yorku su mnoge muslimane koji žive u Sjedinjenim Džavama dovele u situaciju da se brane. Ali uprkos pojačanoj anti-muslimanskoj retorici, neki muslimani vide u tim oštrim raspravama priliku da reafirmiraju svoje mjesto u američkom društvu. Skup kojeg je organizirao konzervativni komentator prošlog vikenda je u Washingtonu okupio veliki broj ljudi, koji su izrazili snažan patriotizam. Svoj patriotizam željeli su iskazati i američki muslimani u srednjoj školi u predgradju Washingtona kada su se okupili na zajednički sastanak dječaka i djevojčica skauta. Izviđaštvo je jako popularno u Americi. Nekolicina je nagradjena specijalnim muslimanskim amblemima. Oni su zatim razmotali prostirke i klanjali. I, sobzirom da je Ramazan, prekinuli su post zajedničkom večerom. Jasmin Ullah je voditeljica grupe Muslimanskog društva u području Dulles-a: "Mi ljudima želimo pokazati da smo samo normalni gradjani koji žive svoj život. Desilo se da smo musimani, i to religiozni muslimani, ali mi se uklapamo u američko društvo jednako kao i svi drugi." To medjutim, u posljednje vrijeme, nije bilo lako. Plan da se uz takozvanu Nultu tačku u New Yorku gradi Islamski centar podstaknuo je vruće rasprave širom zemlje, i zabrinutosti zbog mogućih zločina iz mržnje prema muslimanima. Taksista u New Yorku je napadnut nožem nakon što je, kako je navedeno, rekao da je musliman. Jasmin Ullah kaže da je i ona vrijeđana: "Zastrašujuće je kada pomislite da vas ljudi koji na ulici normalno prolaze pored vas, možda vas čak i pozdrave, sada gledaju sa nepovjerenjem samo zbog vaše religije." Ona je, medjutim, ohrabrena time što su brojni američki lideri ustali u odbranu prava na izgradnju džamije na Donjem Manhattanu. "Mislim da se ljudi koji shvataju značaj slobode sada još više za nju zalažu i da oni koji, ustvari, nikada nisu uložili neki značajniji napor na održavanju stvarnih vrijednosti američkog društva pomalo gube iz vida šta je Amerika uvijek bila", kaže Jasmin. To je ono što ga brine rekao je konzervativni komentator Glenn Back. Na skupu u Washingtonu koji je pozivao na "Obnovu časti" on je od prisutnih za tražio da poštuju Boga i domovinu. Beck je, inače, oštar kritičar plana izgradnje Islamskog centra u New Yorku, ali to nije spominjao na skupu u Washingtonu. A, oni koji su tokom okupljanja govorili za Glas Amerike nisu bili kritični prema Islamu, kao Janice Lippincot koja je došla iz New Jerseya: "Vjerujem da većina muslimana žele mir, i to je što mi svi želimo, kao gradjani Sjedinjenih Država. Ali, plan da se to gradi tu, na tom specifičnom mjestu, nas uznemirava." Većina Amerikanaca netoleranciju vide kao nešto strano njihovoj kulturi. A, zagovornici ljudskih prava kažu da bez obzira kako se kriza oko džamije u blizini Nulte tačke završi, to može muslimanima biti mogućnost da reafirmišu svoje mijesto u američkom društvu.